Andílek na nervy

Andílek na nervy je český film z roku 2015. Rodinnú komédiu nakrútil režisér Juraj Šajmovič. Natáčanie prebiehalo od apríla 2014 do januára 2015 v Ředhošti, Prahe a Slaném. Spoločnosť Indigo Film film uviedla do českých kín od 18. júna 2015.

 Dej 

Film rozpráva príbeh 14-ročnej fashion bloggerky Viktorie (Anna Kadeřávková), ktorá sa po smrti matky odsťahuje na malú dedinu za otcom-zverolekárom (Pavel Řezníček), ktorého nikdy nevidela. Do tunajšieho prostredia nezapadá, vzdoruje všetkým pokusom otca o prevýchovu, ale nakoniec tu nachádza svoju prvú lásku.

 Postavy a obsadenie 
Pavel Řezníček – Jakub
Petra Černocká – Helena
Linda Rybová – Pavla
Kateřina Hrachovcová-Herčíková – Jiřina
Elena Vacvalová – sociálna pracovníčka
Anna Kadeřávková – Viktorka
Miroslav Vladyka – Matěj
Adam Mišík – Tomáš
Lukáš Latinák – Jarmil

 Návštevnosť 
Vo 25. týždni sa film ako novinka v českých kinách umiestnil na 6. mieste s 1 miliónom korún na tržbách. Predstihli ho iné novinky týždňa: Jurský svet, animovaný Mimoni (v predpremiére), horor Odobrať z priateľov a dva české filmy so skoršou premiérou: Život je život a Sedem zhavranelých bratov. V 26. týždni zostal na rovnakej priečke, ale s tržbami púhych 428 tisíc korún, pretože značný podiel na trhu zabral premiérovaný animák Mimoni. Pred filmom Andílek na nervy sa umiestnila rovnaká pätica filmov, len v mierne prestriedanom poradí.

 Referencie 

 Externé odkazy 
 Oficiálne stránky filmu 

 Anjelik na nervy  na webe distribútora


Kategória:České filmové komédie
Kategória:Filmy z 2015
Kategória:Filmy podľa názvu